# REPUBLIKA HRVATSKA

**OSNOVNA ŠKOLA HINKA JUHNA**

 **P O D G O R A Č**

 **31433 Podgorač, ulica Hinka Juhna 8**

 **🕿:031/69 80 05 \* fax:031/69 80 09**

 **e-mail: os\_podgorac@os-hjuhna-podgorac.skole.hr**

**ELABORAT**

za korištenje internog sustava uzbunjivanja i obaviješćivanja i prijmu priopćenja o vrsti opasnosti i mjerama koje je potrebno poduzeti

lipanj, 2021.

Sadržaj:

[I. ZAKONSKA OSNOVA ZA DONOŠENJE ELABORATA](#_Toc119571769)

[II. MJERE I AKTIVNOSTI KOJE SE UTVRĐUJU ELABORATOM](#_Toc119571770)

[III. OBJEKTI U KOJIMA SE OSIGURAVA INTERNI SUSTAV UZBUNJIVANJA](#_Toc119571771)

[IV. RESURSI ZA PROVEDBU INTERNOG I JAVNOG UZBUNJIVANJA](#_Toc119571773)

[V. UPUTE O KORIŠTENJU RESURSA ZA UZBUNJIVANJE I OBAVJEŠĆIVANJE](#_Toc119571774)

 VI. ODGOVORNE OSOBE ZADUŽENE ZA PRIJEM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI; ODGOVORNE OSOBE ZA PROVEDBU MJERA ZA UZBUNJIVANJE I OBAVJEŠĆIVANJE;

[VII. PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJEMA PRIOPĆENJA](#_Toc119571777)

[VIII. OSTALE ODREDBE](#_Toc119571778)

[Službena zabilješka:](#_Toc119571779)

I[X. PRILOZI](#_Toc119571780)

* 1. ODLUKA O ODGOVORNIM OSOBAMA ZADUŽENIM ZA PRIJEM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI
	2. ODLUKA O ODGOVORNIM OSOBAMA ZA PROVEDBU UZBUNJIVANJA I OBAVJEŠĆIVANJA

Na temelju članka 56. Statuta OŠ Hinka Juhna Podgorač, Podgorač, a vezano uz provedbu čl. 39. Zakona o sustavu civilne zaštite („Narodne novine“, broj: 82/15, 118/18, 31/20, 20/21) i članka 3. Pravilnika o tehničkim zahtjevima sustava javnog uzbunjivanja stanovništva („Narodne novine“, broj: 69/16.), Ravnateljica OŠ Hinka Juhna Podgorač, Podgorač dana 1. lipnja 2021. godine, donosi:

**ELABORAT**

**za korištenje internog sustava uzbunjivanja i obaviješćivanja i prijmu priopćenja o vrsti opasnosti i mjerama koje je potrebno poduzeti**

#

**I. ZAKONSKA OSNOVA ZA DONOŠENJE ELABORATA**

Sukladno članku 39. Zakona o sustavu civilne zaštite („Narodne novine, broj: 82/15., 118/18., 31/20, 20/21.) vlasnici i korisnici objekata u kojima se okuplja ili istodobno boravi više od 250 ljudi te odgojne, obrazovne, zdravstvene i druge ustanove, prometni terminali, sportske dvorane, stadioni, trgovački centri, hoteli, autokampovi, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

Kako bi se osiguralo uspostavljanje funkcionalnog sustava internog uzbunjivanja, vlasnici i korisnici predmetnih objekata dužni su izraditi Elaborat za interni sustav uzbunjivanja i obavješćivanja sukladno članku 3. stavku 2. Pravilnika o tehničkim zahtjevima sustava javnog uzbunjivanja stanovništva („Narodne novine“, broj: 69/16).

Elaborat iz stavka 2. ovog članka treba sadržavati upute o korištenju resursa, odluku o odgovornim osobama zaduženim za prijem priopćenja o vrsti opasnosti i mjerama koje je potrebno poduzeti i odluku o odgovornim osobama za provedbu uzbunjivanja i obavješćivanja.

\*Sukladno odredbama Zakona o ravnopravnosti spolova i Nacionalnom politikom za ravnopravnost spolova, svi izrazi koji se koriste u tekstu, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

**II. MJERE I AKTIVNOSTI KOJE SE UTVRĐUJU ELABORATOM**

Ovim Elaboratom se utvrđuju:

* resursi za uzbunjivanje i obavješćivanje i način njihovog korištenja,
* odgovorne osobe zadužene za prijem priopćenja o vrsti opasnosti i mjerama koje je potrebno poduzeti i
* odgovorne osobe za provedbu uzbunjivanja i obavješćivanja.

**III. OBJEKTI U KOJIMA SE OSIGURAVA INTERNI SUSTAV UZBUNJIVANJA**

Sustav uzbunjivanja i obavješćivanja iz ovoga Elaborata provoditi će se na sljedećim lokacijama OŠ Hinka Juhna Podgorač, Podgorač:

## - OŠ Hinka Juhna Podgorač, Hinka Juhna 8, 31433 Podgorač; u daljnjem tekstu: Matična škola.

## - Školska dvorana OŠ Hinka Juhna Podgorač, Hinka Juhna 8, 31433 Podgorač; u daljnjem tekstu: Dvorana

***- Područna škola Budimci,******Josipa bana Jelačića 175, 31432 Budimci:***

***- Područna škola Poganovci,******Osječka 17, 31432 Poganovci: - u daljnjem tekstu Područne škole-***

***- Područna škola Razbojište,******Braće Radića 35, 31433 Razbojište:***

***- Područna škola Stipanovci,******J. J. Strossmayera 7, 31433 Stipanovci:***

**IV. RESURSI ZA PROVEDBU INTERNOG I JAVNOG UZBUNJIVANJA**

Za uspostavu internog sustava uzbunjivanja i obavješćivanja u prostorima **Matične škole i Dvorane**, te osiguranje provedbe internog i javnog uzbunjivanja, koristi se:

* mobilni telefoni, fiksne telefonske veze i elektronička pošta (e-mail)
* školsko električno zvono
* u slučaju nestanka električne energije, automatski se uključuje sigurnosna rasvjeta na svim evakuacijskim putovima u objektu, a uzbunjivanje i obavješćivanje se provodi ručnim zvonom i usmenim obavješćivanjem od vrata do vrata.
* usmeno obilaskom svih prostorija otvaranjem vrata učionica, ureda i ostalih prostora u školi, provjerava se nazočnost osoba, priopćava im se vrsta opasnosti i upućuje o daljnjim postupcima.
* učenici, radnici, te ostale zatečene osobe u Školi informaciju dobivaju od radnika koji su zaduženi za evakuaciju i spašavanje u školi, te se postupa u skladu s procjenom o mjerama sigurnosti (ostaje se u istom prostoru, premješta se u drugi dio objekta ili se izlazi izvan prostora ustanove).

Za uspostavu internog sustava uzbunjivanja i obavješćivanja u prostorima **Područnih škola** te osiguranje provedbe internog i javnog uzbunjivanja, koristi se:

* mobilni telefoni, fiksne telefonske veze i elektronička pošta (e-mail)
* uzbunjivanje i obavješćivanje se provodi ručnim zvonom i usmenim obavješćivanjem od vrata do vrata.
* otvaranjem vrata učionica, i ostalih prostora u Školi, provjerava se nazočnost osoba, priopćava im se vrsta opasnosti i upućuje o daljnjim postupcima.
* učenici, radnici, te ostale zatečene osobe u Školi informaciju dobivaju od radnika koji su zaduženi za evakuaciju i spašavanje u Školi, te se postupa u skladu s procjenom o mjerama sigurnosti (ostaje se u istom prostoru, premješta se u drugi dio objekta ili se izlazi izvan prostora ustanove).

Svi radnici Škole imaju mobilne uređaje, a vodi se evidencija osobnih brojeva GSM uređaja svakog zaposlenika. Vodi se i evidencija službenih elektroničkih adresa

# V. UPUTE O KORIŠTENJU RESURSA ZA UZBUNJIVANJE I OBAVJEŠĆIVANJE, PROVEDBU

U slučaju potrebe javnog uzbunjivanja, interni sustav uzbunjivanja temelji se na uzbunjivanju školskim zvonom (Matična škola i Dvorana) i obavješćivanju glasom (usmeno od vrata do vrata) – Matična škola, Dvorana i Područne škole, otvaranjem vrata učionica i ostalih prostora Matične škole, dvorane i Područnih škola provjerava se nazočnost osoba, priopćava o vrsti opasnosti i upućuje ih o postupcima.

Na hodnicima Matične škole, Dvorane i Područnih škola obavještavaju se učitelji i ostale zatečene osobe o događaju, a po saznanju o vrsti opasnosti upoznaje se iste o detaljima događaja.

Učenici informaciju dobivaju od učitelja, te se postupa u skladu s procjenom o mjerama sigurnosti (ostaje se u istom prostoru, premješta se u drugi dio Matične škole, Dvorane i Područnih škola ili se izlazi izvan prostora).

Neposredno obavještavanje o sustavu uzbunjivanja u školi, resursima i postupcima priopćava se usmeno na početku svake nastavne godine, a svakom novom zaposleniku prilikom prijema u radni odnos.

Ravnateljica Škole zaprima neposredno priopćenje o sustavu uzbunjivanja ili obavijesti mobitelom, telefonom, elektroničkom poštom (e-mailom) ili drugim putem. U slučaju odsutnosti ravnateljice, neposredno priopćenje zaprima zamjenica ravnateljice ili tajništvo Škole.

Ravnateljica zaprimljenu obavijest o vrsti opasnosti i mjerama koje je potrebno poduzeti prenosi odgovornim osobama zaduženim za prijem priopćenja o vrsti opasnosti i mjerama koje je potrebno poduzeti.

Odgovorne osobe zadužene za prijem priopćenja o vrsti opasnosti i mjerama koje treba poduzeti dalje usmenim, internim telefonskim linijama ili elektroničkom poštom (e-mail) obavještavaju odgovorne osobe za provedbu mjera za uzbunjivanje i obavješćivanje, odnosno osobe koje su zadužene za evakuaciju i spašavanje – voditelji evakuacije i spašavanja, odnosno njihovi zamjenici.

Odgovorne osobe za provedbu mjera za uzbunjivanje i obavješćivanje poduzimaju aktivnosti sukladno zaprimljenoj obavijesti o vrsti opasnosti i mjerama koje treba poduzeti.

Organizaciju evakuacije obavljaju zaposlenici zaduženi za evakuaciju i spašavanje (osposobljene osobe za rukovođenje evakuacijom i spašavanjem) sukladno Planu evakuacije i spašavanja za matičnu školu, dvoranu i područne škole.

Ravnateljica, odnosno u slučaju njene spriječenosti, zamjenica ravnateljice, koordinira postupkom evakuacije.

**VI. ODGOVORNE OSOBE ZADUŽENE ZA PRIJEM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI; ODGOVORNE OSOBE ZA PROVEDBU MJERA ZA UZBUNJIVANJE I OBAVJEŠĆIVANJE; RADNICI ZADUŽENI ZA PROVOĐENJE MJERA EVAKUACIJE I SPAŠAVANJA**

Odgovorne osobe zadužene za prijam priopćenja o vrsti opasnosti i mjerama koje treba poduzeti te za prijenos priopćenja odgovornim osobama za provedbu mjera za uzbunjivanje i obavješćivanje navedene su u Odluci o odgovornim osobama zaduženim za prijem priopćenja o vrsti opasnosti i mjerama koje je potrebno poduzeti - Prilogu I.

Odgovorne osobe za provedbu mjera za uzbunjivanje i obavješćivanje navedene su u Odluci o odgovornim osobama za provedbu uzbunjivanja i obavješćivanja - Prilogu II.

Kontakti odgovornih osoba koji su zaduženi za prijam priopćenja o vrsti opasnosti i mjerama koje treba poduzeti te za prijenos priopćenja odgovornim osobama za provedbu mjera za uzbunjivanje i obavješćivanje dostavljaju se u nadležni Županijski centar 112.

**VII. PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJEMA PRIOPĆENJA**

**Najmanje jednom godišnje treba** provoditi provjeru funkcioniranja sustava uzbunjivanja, obavješćivanja i prijema priopćenja.

Provjerom rukovode odgovorne osobe zadužene za provedbu mjera uzbunjivanja i obavješćivanja. Provjera se obavlja tako da se simulira stvarna situacija uzbunjivanja, obavješćivanja i prijema priopćenja.

O svakoj provedenoj provjeri u kojoj su uočene slabosti i nedostatci u sustavu odgovorne osobe obvezene su izraditi izvješće te ga dostaviti ravnateljici Škole i dužne su predložiti i provesti mjere poboljšanja.

**VIII. OSTALE ODREDBE**

Mjere provođenja evakuacije i spašavanja propisane su Zakonom, a konkretno razrađene u Planu evakuacije i spašavanja Matične škole, Dvorane i Područnih škola.

Temeljem članka 55. stavak 4. Zakona o zaštiti na radu („Narodne novine”, broj: 71/2014., 118/2014., 94/2018. i 96/2018.) propisana je obveza poslodavca za osposobljavanje radnika, glede postupanja u slučaju nastanka neposrednih i značajnih rizika za život i zdravlje, kojima su izloženi ili mogu biti izloženi.

Stavak 5. navedenoga Zakona propisuje obvezu provođenja vježbe evakuacije i spašavanja minimalno jednom u dvije godine.

Navedenu obvezu Škola redovito izvršava, odnosno kroz vježbe se potvrđuje da se evakuacija učenika, radnika i ostalih zatečenih osoba u prostoru Škole provodi se sukladno Planu evakuacije i spašavanja.

Ovaj Elaborat za uspostavu internog sustava uzbunjivanja i obavješćivanja objavljuje se na oglasnoj ploči i službenoj mrežnoj stranici Škole.

Elaborat stupa na snagu danom donošenja i dostavlja se na zahtjev nadležnom Županijskom centru 112.

**Službena zabilješka:**

Elaborat o internom sustavu uzbunjivanja donijela je Ravnateljica dana 1. lipnja 2021. nakon čega je objavljen na službenim stranicama i oglasnim pločama.

KLASA: 810-01/21-01

URBROJ: 2149-10-21-01

U Podgoraču, 1. lipnja 2021.

Ravnateljica:

 Zdenka Vukomanović, prof.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IX. PRILOZI**

1. Odluka o odgovornim osobama zaduženim za prijem priopćenja o vrsti opasnosti i mjerama koje je potrebno poduzeti u osnovnoj školi.
2. Odluka o odgovornim osobama za provedbu uzbunjivanja i obavješćivanja.